Марке
Марке (, името се счита като множествено число: le Marche) е административен регион в Централна Италия с 1 565 335 жители, чийто административен център е град Анкона. Заема площ от 9366 км2. Граничи с регион Емилия-Романя (провинция Римини), с Република Сан Марино, с регион Тоскана (провинция Арецо), с регион Умбрия (провинция Перуджа), с регион Лацио (провинция Риети) и с Адриатическо море.

География 
Регион Марке се намира на Апенинския полуостров, в централна Италия, на западния бряг на Адриатическо море. Територията на региона е с четириъгълна форма и се намира между река Конка на север, която я разделя от регион Емилия-Романя, и река Тронто на юг, която я разделя от регион Абруцо. Апенинските планини разделят региона от западните региони, Тоскана и Умбрия.

Територията на регион Марке се състои от 69% хълмове, 31% планини и малки равнини на морския бряг.

Най-важната планинска верига, намираща се в южната част на региона, са планините Сибилини (Monti Sibillini), чийто най-висок връх е Веторе (Monte Vettore, 2.478 m.). Други върхове са:
 Порке (Monte Porche, 2.335 m.)
 Приора (Monte Priora, 2.334 m.)
 Валелунга (Monte Vallelunga, 2.221 m.)
 Сибила (Monte Sibilla, 2.175 m.)
 Бове (Monte Bove, 2.143 m.)
 Ротонда (Monte Rotonda, 2.103 m.)

Морският бряг на региона е дълъг 173 км и достатъчно праволинеен. Почти всички брегове са ниски и песъчливи. Близо до градовете Пезаро и Ансона се намират два скалисти носа: Сан Бартоло (Promontorio di San Bartolo) и Конеро (Promontorio del Conero). Този последен нос придава форма на Анконския залив (Golfo di Ancona).

Реките са с нередовно течение през годината и текат от планините на запад до морето на изток. Най-дългата река е Метауро (Metauro). Няколко града са разположни покрай реките: град Пезаро се намира на устието на река Фоля (Foglia); река Миза (Misa) минава през град Сенигалия; в град Асколи Пичено текат реки Тронто (Tronto) и Кастелано (Castellano).

230 общини (97,3 % от регионалната територия) са изложени на опасност от силни земетресения.

Административно деление 
Регионът се разделя на 5 провинции и 239 общини.

Източници